„ Icelandair hefur slitið viðræðum um mögulega aðkomu að rekstri WOW air . “ Þetta var tilkynnt í gegnum Kauphöll fyrir fáeinum mínútum . Síðasta föstudag sendi Icelandair tilkynningu til kauphallarinnar um að stjórnin hafi samþykkt að hefja viðræður við WOW um aðkomu að rekstri félagsins . Á sama tíma birti WOW tilkynningu um að viðræðum við Indigo hafi verið slitið um leið og á vef stjórnarráðsins var tilkynnt um viðræður Icelandair og WOW . Sagði að félögin stefndu á að ljúka samningaviðræðum fyrir mánudag . Nú liggur hins vegar fyrir að viðræðum flugfélaganna tveggja hefur verið slitið .